ट्रेन टू बुसान

ट्रेन टू बुसान () 2016 की दक्षिण कोरियाई एक्शन हॉरर फ़िल्म है जो येओन सांग-हो द्वारा निर्देशित है। फिल्म की मुख्य भूमिका में गोंग यू, जंग यू-मी, मा डोंग-सिओक, किम सु-एन, चोई वू-शिक, आन सो-ही, और किम यूई-सुंग हैं। फिल्म का ज्यादातर हिस्सा सियोल से चलकर बुसान तक जाने वाली एक हाई-स्पीड ट्रेन पर आधारित है। इसी बीच देश में अचानक ज़ोंबियों का हमला शुरू हो जाता है और ट्रेन के यात्रियों की सुरक्षा खतरे में पड़ जाती है।

फिल्म का प्रीमियर 13 मई को 2016 कान्स फ़िल्मोत्सव के मिडनाइट स्क्रीनिंग सेक्शन में हुआ। यह फिल्म 2016 की पहली कोरियाई फिल्म थी जिसने 1 करोड़ से अधिक थिएटर दर्शकों का रिकॉर्ड बनाया।

कहानी
फंड मैनेजर सेओक-वू एक सनकी कामकाजी और तलाकशुदा पति हैं। उसकी बेटी सु-एन अपना जन्मदिन बुसान में अपनी मां के साथ मनाना चाहती है। अपने अपराधबोध से उबरते हुए वू अपनी बेटी को ट्रेन से बुसान ले जाने का फैसला करता है। अगले दिन वे बुसान जाने के लिए सियोल स्टेशन पर ट्रेन में सवार होते हैं। ट्रेन के अन्य यात्रियों में सांग-ह्वा, उसकी गर्भवती पत्नी, एक हाई स्कूल बेसबॉल टीम के खिलाड़ी इत्यादि लोग शामिल थे। ट्रेन के रवाना होने से पहले एक अज्ञात बीमार युवा महिला बिना किसी की नजर में आए ट्रेन में सवार हो जाती है। अपनी बिमारी के कारण वह ज़ोंबी में बदल जाती है और एक ट्रेन परिचारक पर हमला कर देती है। ट्रेन परिचारक भी ज़ोंबी में बदल जाता है और देखते ही देखते यह संक्रमण पूरी ट्रेन में तेजी से फैलने लगता है।

ट्रेन के उस डिब्बे का पूरा समूह दूसरे डिब्बे में जाकर दरवाजों को बंद कर लेता है। इंटरनेट रिपोर्ट और फोन कॉल से पता चलता है कि एक महामारी पूरे देश में दक्षिण की ओर फैल रही है। ट्रेन चालक यात्रियों को सूचित करता है कि ट्रेन डेजॉन स्टेशन पर रुकेगी और वहां उनकी सुरक्षा के लिए सेना तैनात की गई है।

सन्दर्भ

बाहरी कड़ियाँ